CELEX: 32012R0088
Language: da
Date: 2012-02-01 00:00:00
Title: Kommissionens gennemførelsesforordning (EU) nr. 88/2012 af 1. februar 2012 om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

2.2.2012   
            
            
               DA
            
            
               Den Europæiske Unions Tidende
            
            
               L 30/11
            
         KOMMISSIONENS GENNEMFØRELSESFORORDNING (EU) Nr. 88/2012
   af 1. februar 2012
   om ændring af forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak (1), særlig artikel 11, litra b), og
   ud fra følgende betragtninger:
   
               (1)
            
            
               Bilag IV til forordning (EF) nr. 1210/2003 indeholder en liste over de fysiske og juridiske personer, organer og sammenslutninger med tilknytning til den forhenværende præsident Saddam Husseins styre, hvis pengemidler og økonomiske ressourcer indefryses i medfør af nævnte forordning.
            
         
               (2)
            
            
               Den 2. juni 2011 besluttede Sanktionskomitéen under FN’s Sikkerhedsråd at fjerne to fysiske personer fra listen over personer eller enheder, der skal være omfattet af indefrysningen af pengemidler og økonomiske ressourcer, med henvisning til punkt 23, litra b), i De Forenede Nationers Sikkerhedsråds resolution 1483(2003). Sanktionskomitéen besluttede desuden den 6. december 2011 at fjerne én fysisk person fra listen.
            
         
               (3)
            
            
               Bilag V til forordning (EF) nr. 1210/2003 indeholder en liste over de myndigheder, der er ansvarlige for bestemte opgaver i forbindelse med gennemførelsen af forordningen. Listen bør opdateres på grundlag af oplysninger fra Grækenland og Ungarn.
            
         
               (4)
            
            
               Bilag IV og V til forordning (EF) nr. 1210/2003 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag IV til forordning (EF) nr. 1210/2003 ændres som fastsat i bilag I til nærværende forordning.
   Artikel 2
   Bilag V til forordning (EF) nr. 1210/2003 ændres som fastsat i bilag II til denne forordning.
   Article 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. februar 2012.
      
         
            På Kommissionens vegne For formanden
         
         
            Chef for Tjenesten for Udenrigspolitiske Instrumenter
         
      
   
   
      (1)  EUT L 169 af 8.7.2003, s. 6. Senest ændret ved Rådets forordning (EU) nr. 131/2011 (EUT L 41 af 15.2.2011, s. 1).
   
      BILAG I
      Følgende fysiske personer, organer eller sammenslutninger slettes i bilag IV til forordning (EF) nr. 1210/2003:
      
                  (1)
               
               
                  Nabil Victor Karam. Fødselsdato: i 1954. Adresser: a) C/o Trading and Transport Services, Al-Razi Medical Complex, Jabal Al-Hussein, Amman, Jordan, b) C/o Alfa Company Limited for International Trading and Marketing, P.O. Box 910606, Amman 11191, Jordan. Nationalitet: libanesisk
               
            
                  (2)
               
               
                  Hikmat Jarjes Bahnam (alias Hikmat Gargees). Adresse: Baghdad, Irak. Pasnr. 035667 (irakisk)
               
            
                  (3)
               
               
                  Tarik Nasser S. Al Obaidi (alias a) Tarik al'Ubaydi, b) Tariq al'Ubaydi). Fødselsdato: i 1945. Fødested: Baghdad, Irak. Adresse: Baghdad, Irak. Pasnr. 212331 (irakisk)
               
            
   
      BILAG II
      I bilag V til forordning (EF) nr. 1210/2003 foretages følgende ændringer:
      
                  (1)
               
               
                  Webadressen med oplysninger om de ansvarlige myndigheder under "GRÆKENLAND" erstattes med:
                  "http://www1.mfa.gr/en/foreign-policy/global-issues/international-sanctions.html"
               
            
                  (2)
               
               
                  Webadressen med oplysninger om de ansvarlige myndigheder under "UNGARN" erstattes med:
                  http://www.kormany.hu/download/5/35/50000/ENSZBT-ET-szankcios-tajekoztato.pdf.